Cykelløbet Nordjylland Rundt bliver ikke til noget i 2011. Løbet har ellers været en tilbagevendende begivenhed på de nordjyske landeveje i flere år. Det er angiveligt uenighed i komiteen bag cykelløbet, der har ført til aflysningen af dette års løb. - Nogen har desværre villet det alt for meget anderledes, og det har desværre fuldstændigt kvalt motivationen for vort frivillige engagement og arbejde i komiteen, skriver Formanden for Nordjylland Rundt, Jens Søndergaard, i en pressemeddelelse på cykelløbets officielle hjemmeside. De ryttere, som allerede har meldt sig til løbet og betalt, kan få deres penge retur ved at kontakte Nordjylland Rundt via mail.

Opsummering:
Det traditionsrige cykelløb Nordjylland Rundt er blevet aflyst. Formanden for løbet kalder det en trist og træls meddelelse.